b'\n_START_ARTICLE_\nKostantas Kazakevi\xc4\x8dius\n_START_SECTION_\nBiografija\n_START_PARAGRAPH_\n1948\xc2\xa0m. su t\xc4\x97vais i\xc5\xa1tremtas \xc4\xaf \xc4\x8cerenkov\xc4\x85 (Ryt\xc5\xb3 Sibiras). 1959\xc2\xa0m. gr\xc4\xaf\xc5\xbeo \xc4\xaf Lietuv\xc4\x85. 1965\xc2\xa0m. baig\xc4\x97 Kauno politechnikos institut\xc4\x85. Nuo 1961\xc2\xa0m. dirbo Energetikos ir elektrotechnikos institute (nuo 1992\xc2\xa0m. Lietuvos energetikos institutas), nuo 1971\xc2\xa0m. vyriausias mokslinis bendradarbis. Nuo 1974\xc2\xa0m. Kar\xc5\xa1\xc4\x8diui atspari\xc5\xb3 med\xc5\xbeiag\xc5\xb3 fizikos laboratorijos vadovas, nuo 1992\xc2\xa0m. instituto mokslinis sekretorius. 1993\xc2\xa0m. habilituotas technologijos moksl\xc5\xb3 daktaras.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 kryptys\xc2\xa0\xe2\x80\x93 med\xc5\xbeiagotyra, terminis keramini\xc5\xb3 med\xc5\xbeiag\xc5\xb3, naudojam\xc5\xb3 svarbiems energetikos ir magnetohidrodinaminiams \xc4\xafrenginiams, patvarumas. Paskelb\xc4\x97 per 70 mokslini\xc5\xb3 straipsni\xc5\xb3. 6 i\xc5\xa1radim\xc5\xb3 autorius.'